CELEX: C2007/283/60
Language: et
Date: 2007-11-24 00:00:00
Title: Kohtuasi T-364/07: 17. septembril 2007 esitatud hagi — Thomas Sales Europe versus komisjon

24.11.2007   
            
            
               ET
            
            
               Euroopa Liidu Teataja
            
            
               C 283/32
            
         17. septembril 2007 esitatud hagi — Thomas Sales Europe versus komisjon
   (Kohtuasi T-364/07)
   (2007/C 283/60)
   Kohtumenetluse keel: prantsuse
   Pooled
   
      Hageja: Thomas Sales Europe (Boulogne-Billancourt, Prantsusmaa) (esindajad: advokaat F. Goguel ja F. Foucault)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 20. juuli 2007. aasta otsus;
            
         
               —
            
            
               sedastada, et hageja puhul on põhjendatud ühenduse tolliseadustiku (1) artikli 220 lõike 2 punkti b ning määruse nr 2454/93 (2) artikli 871 ja sellele järgnevate artiklite alusel dumpinguvastaste tollimaksude tollivormistusjärgselt sissenõudmata jätmine.
            
         Väited ja peamised argumendid
   Käesoleva hagiga nõuab hageja, et tühistataks otsus, mis väidetavalt sisaldub komisjoni 20. juuli 2007. aasta kirjas, milles teatati, et komisjonil puudub pädevus teha otsus taotluse kohta, mille hageja esitas Prantsuse ametiasutustele selleks, et jäetaks tollivormistusjärgselt sissenõudmata imporditollimaks Tais valmistatud värvilise telepildi vastuvõtuseadmetelt. Prantsuse ametiasutused edastasid selle taotluse komisjonile ühenduse tolliseadustiku artikli 239 alusel esitatud imporditollimaksude vähendamise taotluse (3) lisana.
   Hageja väidab, et komisjon oleks pidanud tegema otsuse ka tolliseadustiku artikli 220 lõike 2 punkti b alusel esitatud taotluse kohta ja et ta esitas eraldi kirjas taotluse, et selline otsus tehtaks. Käesolevas hagis vaidlustab hageja otsuse, mis väidetavalt sisaldub sellele kirjale vastuseks saadetud komisjoni kirjas.
   Hageja väidab, et komisjon rikkus õigusnorme, kui ta sedastades, et taotlus esitati Prantsuse ametiasutustele ainuüksi ühenduse tolliseadustiku artikli 239 artikli alusel, samas kui hageja väiteil vastab toimik, mille komisjon sai, määruse nr 2454/93 artikli 871 ja sellele järgnevate artiklite nõuetele. Hageja leiab, et komisjon oli kohustatud kontrollima, kas käesolevas asjas on täidetud ühenduse tolliseadustiku artikli 220 lõike 2 punkti b tingimused, eriti kuna komisjon oli otsustanud jätta rahuldamata selle seadustiku artikli 239 alusel esitatud vähendamistaotluse.
   
      (1)  Nõukogu 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik (EÜT L 302, lk 1, ELT eriväljaanne 02/04, lk 307).
   
      (2)  Nõukogu 2. juuli 1993. aasta määrus (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 253, lk 1, ELT eriväljaanne 02/06, lk 3).
   
      (3)  Komisjoni 7. mai 2007. aasta otsus selle taotluse kohta, milles Prantsuse ametivõimudele teatatakse, et käesoleval juhul ei ole põhjendatud hagejale nende imporditollimaksude vähendamine, mille kohta on esitatud tühistamishagi Esimese Astme Kohtusse kohtuasjas T-225/07: Thomson Sales Europe vs. komisjon (teatis avaldatud ELT C 211, 8.9.2007, lk 36).